open-index/open-wikipedia-markdown huggingface dataset:
ประธานนักเรียนสุดซ่า สภานักเรียนสุดป่วน

**ประธานนักเรียนสุดซ่า สภานักเรียนสุดป่วน** () เป็นชุดนิยายไลต์โนเวลญี่ปุ่น แต่งโดย เซกินะ อาโออิ วาดภาพประกอบโดย คิระ อินุงามิ วางจำหน่ายเล่มแรกเมื่อวันที่ 19 มกราคม 2008 และปัจจุบันวางจำหน่ายแล้ว 5 เล่ม โดยสำนักพิมพ์ ฟุจิมิ โชโบ ในเครือ *ฟุจิมิ แฟนตาเซีย บุงโกะ* ส่วนมังงะนั้นมีอยู่ 2 แบบ ได้แก่ มังงะแบบแรก วาดโดย 10mo เริ่มตีพิมพ์ลงในนิตยสาร *[[Dragon Age Pure]]* เมื่อวันที่ 20 สิงหาคม 2008 ของสำนักพิมพ์ ฟุจิมิ โชโบ ส่วนมังงะแบบที่สอง วาดโดย โซระฮิโกะ มิซึชิมะ เริ่มตีพิมพ์ลงในนิตยสาร *[[Comptiq]]* เมื่อวันที่ 9 พฤษภาคม 2009 ของสำนักพิมพ์ คาโดคาว่า โชเท็น และอนิเมะผลิตโดย Studio Deen กำกับโดย ทาคุยะ ซาโตะ

## เนื้อเรื่อง
เป็นเนื้อเรื่องของสมาชิกสภานักเรียนของโรงเรียนมัธยมปลายเฮคิโยในเกาะฮอกไกโด ที่จริงๆ แล้วจะมีสมาชิกที่มาจากการเลือกตั้ง 4 คน ซึ่งเป็นผู้หญิงทั้งหมด แต่ "เคน สุงิซากิ" เป็นสมาชิกกิตติมศักดิ์ที่เข้ามาเป็นสมาชิกด้วยคะแนนสูงสุดในโรงเรียน และเขาเป็นผู้ชายคนเดียวในหมู่สาวๆ สภานักเรียน

ในเรื่องนี้ส่วนมากเนื้อเรื่องจะดำเนินอยู่แต่ในห้องของสภานักเรียนของโรงเรียนมัธยมปลายเฮคิโย () โดยมีประธานสภานักเรียนชื่อ "คุริมุ ซากุระโนะ" มักจะเป็นผู้ดำเนินเรื่องก่อน

## ตัวละคร
;สึกิซาคิ เค็น  (杉崎 鍵 *Sugisaki Ken*)
:ให้เสียงโดย ทากาชิ คนโด
:จิราวัฒน์ วชิรศรัณย์ภัทร
:เค็นเป็นนักเรียนปี 2 แห่งโรงเรียนมัธยมปลายเฮคิโย เขาสามารถเข้ามาในสภานักเรียนได้ เพราะเขานั้นสามารถทำคะแนนสอบได้สูงที่สุดในชั้นปี เขาเป็นผู้ชายคนเดียวที่เข้ามาเป็นสมาชิกสภานักเรียน นิสัยส่วนตัวของเขาจะเป็นคนขี้เล่น และทะลึ่ง ชอบเล่นเกมจีบสาวเป็นชีวิตจิตใจ และพยายามจะสร้างสภานักเรียนให้เป็นฮาเร็ม  อาคาบะ จิซึรุจะชอบเรียกเขาว่า "คีย์คุง" เพราะว่า คันจิในชื่อของเขานั้นชื่อ "เค็น" () ซึ่งสามารถอ่านอีกอย่างได้ว่า "คะงิ" () และในสภานักเรียนเขาเป็นตัวสร้างเสียงหัวเราะอีกด้วย

;ซาคุระโนะ คุริมุ (桜野 くりむ *Sakurano Sakurano*)
:ให้เสียงโดย มาริโกะ ฮนดะ
:ปภัสรา เตชะไพบูลย์
:เธอเป็นนักเรียนปี 3 และเป็นประธานของสภานักเรียนอีกด้วย กรุ๊ปเลือดของเธอคือ A เธอชอบของหวานเอามากๆ เธอมีชื่อเล่นว่า "อากะจัง" () ซึ่งตั้งโดย "ชิสุรุ" เพราะว่าชื่อของเธอนนั้น หากเปลี่ยนเป็น "คุริมุซอน" () ซึ่งแปลแล้วจะมีความหมายคล้ายกับ "สีแดง" () ดังนั้นชื่อเล่นของเธอก็มาจาก "อากะ-จัง" () นิสัยของเธอคล้ายๆ กับเด็ก ดูไม่เหมือนว่าเป็นรุ่นพี่เอาเลย และมีความมั่นใจในตัวเองสูงมาก...

;อาคาบะ จิซึรุ (紅葉 知弦 *Akaba Chizuru*) 	
:ให้เสียงโดย ยุกะ ไซโต → มินะ
:
;ชิอินะ มินัทสึ (椎名 深夏 *Shiina Minatsu*)
:ให้เสียงโดย มิซึสึ โทงาชิ
:
;ชิอินะ มาฟุยุ (椎名 真冬 *Shiina Mafuyu*)
:ให้เสียงโดย ยูกิ โฮรินากะ
:
;มางิรุ ซาโตริ (真儀瑠 紗鳥 *Magiru Satori*)	
:ให้เสียงโดย มามิ โคซึเกะ
:

## อ้างอิง

## แหล่งข้อมูลอื่น
* เว็บไซค์หลักอย่างเป็นทางการ 
* เซโตะคาอิ โนะ อิจิซอน ที่ Anime News Network

หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2551
หมวดหมู่:มังงะที่ตีพิมพ์ในปี พ.ศ. 2552
หมวดหมู่:อนิเมะที่ออกฉายในปี พ.ศ. 2552
หมวดหมู่:โรงเรียนในวรรณกรรม
หมวดหมู่:สตูดิโอดีน
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง
กลุ่มสิบเจ็ดมณฑล

**กลุ่มสิบเจ็ดมณฑล** (, ) เป็นการรวมตัวเป็นสหอาณาจักรของรัฐในกลุ่มประเทศแผ่นดินต่ำในคริสต์ศตวรรษที่ 15 และ 16 ที่ครอบคลุมบริเวณที่ในปัจจุบันคือเนเธอร์แลนด์, เบลเยียม, บริเวณพอสมควรในลักเซมเบิร์ก (อาร์ตัว, นอร์ด) และส่วนเล็ก ๆ ในเยอรมนี

กลุ่มสิบเจ็ดมณฑลเดิมอยู่ภายใต้การปกครองของดยุคแห่งเบอร์กันดีแห่ง ราชวงศ์วาลัวส์และต่อมาโดยราชวงศ์ฮับส์บูร์ก เริ่มด้วยสายสเปนและตามด้วยสายออสเตรีย ตั้งแต่ปี ค.ศ. 1512 มณฑลเหล่านี้ก็เป็นส่วนสำคัญของกลุ่มเครือราชรัฐบูร์กอญของจักรวรรดิโรมันอันศักดิ์สิทธิ์

## องค์ประกอบ
กลุ่มสิบเจ็ดมณฑลประกอบด้วย:
# เคาน์ตีอาร์ตัว
# เคาน์ตีฟลานเดอร์ส รวมทั้งอาณาจักรเบอร์กราฟแห่งลีลล์, Douai, Orchies, อาณาจักรลอร์ดแห่งตูร์แนร์ และ ตูร์แนร์ซีส
# อาณาจักรลอร์ดแห่งเมเชเลน
# เคาน์ตีนาเมอร์
# เคาน์ตีแอโน
# เคาน์ตีเซแลนด์
# เคาน์ตีฮอลแลนด์
# ดัชชีบราบันต์ รวมทั้งรัฐมากราฟแห่งอันท์เวิร์พ, เคาน์ตีเลอวอง และ บรัสเซลส์, และแอบบีNivelles และ Gembloux
# ดัชชีลิมบูร์ก รวมทั้งเคาน์ตีดาลเฮม และ วาลเคนบูร์ก และอาณาจักรลอร์ดแห่งแฮร์โซเจนรัท
# ดัชชีลักเซมเบิร์ก
# ราชรัฐมุขนายกยูเทรกต์ ต่อมาเป็นอาณาจักรลอร์ดแห่งอูเทร็คท์
# อาณาจักรลอร์ดแห่งฟรีสลันด์
# ดัชชีเกลเดอร์ส และ เคาน์ตีซุทเฟน
# อาณาจักรลอร์ดแห่งโกรนิงเงิน
# โอมเมแลนเดน
# อาณาจักรลอร์ดแห่งเดรนธ์, ลิงเกน, เวดเดอ และ เวสเตอร์โวลเดอ
# อาณาจักรลอร์ดแห่งโอเฟอไรส์เซิล

สมาชิกในกลุ่มมิได้มีครบทั้งสิบเจ็ดมณฑลเสมอไป ในช่วงที่รุ่งเรืองอยู่ก็มีการเข้าออกกันบ้าง

## อ้างอิง

## ดูเพิ่ม
* จักรวรรดิโรมันอันศักดิ์สิทธิ์
* ประวัติศาสตร์เนเธอร์แลนด์

*
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 15
หมวดหมู่:สิ้นสุดในคริสต์ศตวรรษที่ 16
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐสิ้นสภาพในประเทศเบลเยียม
หมวดหมู่:รัฐสิ้นสภาพในประเทศลักเซมเบิร์ก
หมวดหมู่:กลุ่มเบอร์กันดี
หมวดหมู่:ภูมิภาคในประวัติศาสตร์
สงครามแปดสิบปี

**สงครามแปดสิบปี** หรือ **สงครามอิสรภาพเนเธอร์แลนด์** ()  เป็นสงครามที่เกิดขึ้นระหว่างปี ค.ศ. 1566 จนถึงปี ค.ศ. 1648 ระหว่าง สาธารณรัฐดัตช์ และ จักรวรรดิสเปน สงครามเริ่มจากการเป็นการปฏิวัติต่อต้านสมเด็จพระเจ้าฟิลิปที่ 2 แห่งสเปนผู้เป็นประมุขของเนเธอร์แลนด์ของฮับส์บวร์กในหลายจังหวัดทางตอนเหนือ ที่เริ่มขึ้นในฮอลแลนด์ และ เซแลนด์ สงครามจบลงด้วยการลงนามในสนธิสัญญาเวสต์ฟาเลีย ผลของสงครามในที่สุดก็นำไปสู่การแยกตัวของเจ็ดจังหวัดที่มารวมตัวกันเป็นสาธารณรัฐดัตช์ จังหวัดต่อต้านฟลานเดอร์ส และ บราบองต์ต่อมากลายเป็นเบลเยียมปัจจุบัน

## อ้างอิง

## ดูเพิ่ม
* ประวัติศาสตร์เนเธอร์แลนด์ 
* จักรวรรดิสเปน 
* ประวัติศาสตร์เบลเยียม

## แหล่งข้อมูลอื่น
*''De Bello Belgico''
*Correspondence of William of Orange
*Dutch Revolt on Rijksmuseum.nl 
*La Guerra de Flandes, desde la muerte del emperador Carlos V hasta la Tregua de los Doce Años
* "Nederlandse Opstand" on www.onsverleden.net 

*
หมวดหมู่:สงครามศาสนา
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับเบลเยียม
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับโปรตุเกส
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอังกฤษ
หมวดหมู่:กลุ่มสิบเจ็ดมณฑล
หมวดหมู่:สงครามในคริสต์ทศวรรษ 1560
หมวดหมู่:สงครามในคริสต์ทศวรรษ 1640
หมวดหมู่:สงครามในคริสต์ศตวรรษที่ 16
หมวดหมู่:สงครามในคริสต์ศตวรรษที่ 17
หมวดหมู่:สงครามประกาศอิสรภาพ
เซชาเรีย ซิตชิน

**เซชาเรีย ซิตชิน** (; เกิดปี ค.ศ. 1922) เป็นผู้เขียนชุดหนังสืออันโด่งดังที่เล่าถึงกำเนิดของมนุษย์อันมีที่มาจากมนุษย์ต่างดาว คือชุด ''Earth's Chronicles"  

ซิตชินศึกษาจารึกโบราณของชาวสุเมเรียน และแปลคำจารึกเหล่านั้นเป็นภาษาอังกฤษ เขาอ้างว่า ชาวสุเมเรียนสืบเชื้อสายมาจากเผ่าพันธุ์ "Anunnaki" (หรือ "Nephilim") ซึ่งเป็นมนุษย์ต่างดาวมาจากดาวดวงหนึ่งชื่อว่า นิบิรุ 

งานแปลของซิตชินไม่ได้รับการยอมรับจากนักวิทยาศาสตร์และผู้ชำนาญการในแวดวงโบราณคดี เนื่องจากมีข้อน่าสงสัยหลายประการในงานแปลของเขา ทั้งในส่วนที่เกี่ยวกับการตีความอักขระโบราณ และความเข้าใจทางฟิสิกส์ที่ค่อนข้างอ่อนด้อย

## อ้างอิง

หมวดหมู่:นักโบราณคดี
หมวดหมู่:นักเขียนชาวอเมริกัน
หมวดหมู่:ชาวอเมริกันเชื้อสายอาเซอร์ไบจาน
หมวดหมู่:บุคคลจากบากู
หมวดหมู่:บุคคลจากนครนิวยอร์ก
บรรจง ปิสัญธนะกูล

**บรรจง ปิสัญธนะกูล**หรือ **โต้ง** เป็นผู้กำกับภาพยนตร์ชาวไทยที่โด่งดังจากภาพยนตร์เรื่อง ชัตเตอร์ กดติดวิญญาณที่เขาร่วมงานกับภาคภูมิ วงศ์ภูมิ ซึ่งเป็นผลงานที่แจ้งเกิดบรรจงในฐานะผู้กำกับภาพยนตร์สยองขวัญหน้าใหม่ของไทยเนื่องภาพยนตร์เรื่อง ชัตเตอร์ กดติดวิญญาณทำรายได้มากถึง 120 ล้านบาท ทำให้บรรจงและภาคภูมิก้าวสู่วงการหนังสยองขวัญอย่างเต็มตัว หลังจากนั้นบรรจงได้มีภาพยนตร์สยองขัวญอีกมากมายที่เขาร่วมกำกับได้แก่ แฝด สี่แพร่งตอนคนกลาง ห้าแพร่งตอนคนกอง ซึ่งแต่ละเรื่องล้วนทำรายได้มากมายทั้งสิ้น

## ประวัติ

บรรจง ปิสัญธนะกูล จบการศึกษาชั้นมัธยมจากโรงเรียนราชวินิตบางแก้ว, จังหวัดสมุทรปราการ ปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง หลังจากนั้นบรรจงได้ทำงานในเป็นครีเอฟของรายการTeen Talk ภายหลังบรรจงได้เริ่มงานกำกับโดยเขาได้ทำงานกำกับโฆษณาและได้มีผลงานภาพยนตร์สั้นเรื่อง Color Blind หลังจากนั้นบรรจงได้ก้าวสู่อาชีพผู้กำกับอย่างเต็มตัวโดยการกำกับภาพยนตร์เรื่อง ชัตเตอร์ กดติดวิญญาณซึ่งเขาร่วมกำกับกับภาคภูมิ วงศ์ภูมิซึ่งในภาพยนตร์สร้างกระแสและทำรายได้เป็นประวัติกาล และทำให้ภาพผีขี่คอยังติดตาคนดูหลายคนและมีหนังหลายเรื่องนำไปล้อเลียนอีกด้วย เช่น บุปผาราตรี 3.1 เป็นต้น

หลังจากความสำเร็จของชัตเตอร์ บรรจงและภาคภูมิได้รับการชื่นชมและได้เป็นที่รู้จักกันอย่างกว้างขวางในฐานะผู้กำกับหน้าใหม่ไฟแรง ซึ่งภาพยนตร์เรื่องนี้สามารถขายได้ในหลายประเทศนอกจากนั้นยังได้มีคนซื้อลิขสิทธิไปรีเมคเป็นจำนวนมากรวมถึงฮอลลีวู้ดด้วย หลังจากนั้นบรรจงได้มีผลงานกำกับเรื่องใหม่นั่นก็คือ แฝดภาพยนตร์สยองขัวญที่ออกฉายในปี 2550 ซึ่งเขาร่วมกำกับกับภาคภูมิอีกครั้ง แฝดทำรายได้ไปกว่า 70 ล้านบาทเฉพาะในประเทศไทยและยังขายได้ในอีกหลายประเทศ 

ในปี 2551 บรรจงได้มีผลงานการกำกับเรื่องใหม่เรื่อง สี่แพร่งซึ่งเป็นภาพยนตร์สยองขวัญที่รวมเรื่องสั้นทั้งหมดสี่เรื่องไว้ในหนังเรื่องเดียวโดยบรรจงได้กำกับในตอน คนกลางซึ่งมีเนื้อหาที่สยองขวัญปนตลก มีการล้อเลียนและเสียดสีหนังต่างประเทศรวมถึงหนังของบรรจงเองอีกด้วย หลังจากสี่แพร่งเข้าฉายก็ทำรายได้มากถึง 80ล้านบาทและขายได้ในอีกหลายประเทศและได้รับรางวัลสุพรรณหงษ์อีกด้วย นอกจากนั้นสี่แพร่งยังได้รับคำชื่นชมอีกมากทำให้มีการสานต่อโดยเปลี่ยนจากสี่แพร่งเป็นห้าแพร่ง ห้าแพร่งเป็นภาพยตร์ที่รวมเรื่องสั้นห้าเรื่องไว้ในเรื่องเดียวซึ่งบรรจงได้ร่วมกำกับในตอนคนกองและได้สร้างกระแสวิจารณ์มากมายเนื่องจากเนื้อหาที่ยังคงสยองขวัญปนตลกที่ยังคงล้อเลียนและเสียดสีทั้งวงการบันเทิง วงการภาพยนตร์ ภาพยนตร์เรื่องห้าแพร่งได้ทำสถิติคือภาพยนตร์สยองขวัญเปิดตัววันแรกสูงสุดโดยทำรายได้ไปถึง15ล้านบาทในวันแรกและขณะนี้ก็ทำรายได้ไปมากกว่า100ล้านบาทและยังคงทำรายได้ต่อไป

ในปี พ.ศ. 2553 เขามีผลงานการกำกับหนังรักเรื่องแรกคือเรื่อง *[[กวน มึน โฮ]]* โดยได้รับแรงบันดาลใจจากหนังสือ *สองเงาในเกาหลี* ของ ทรงกลด บางยี่ขัน ผลงานกำกับภาพยนตร์เรื่องต่อมาคือเรื่อง *[[พี่มาก..พระโขนง]]* ทำรายได้รวมทั่วประเทศกว่า 1,000 ล้านบาท ถือเป็นภาพยนตร์ที่สร้างรายได้มากที่สุดของจีทีเอช

ในปี พ.ศ. 2559 เขามีผลงานการกำกับหนังรักเรื่องที่สองและเป็นหนังเรื่องแรกของค่ายจีดีเอช ห้าห้าเก้า โดยมีชื่อเรื่องว่า"แฟนเดย์..แฟนกันแค่วันเดียว"

## ผลงาน

## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนราชวินิตบางแก้ว
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้กำกับภาพยนตร์สยองขวัญชาวไทย
เศรษฐทรัพย์

**เศรษฐทรัพย์** () ในภาควิชาเศรษฐศาสตร์มหภาคและการบัญชี คือ สินค้าทางเศรษฐกิจที่จับต้องได้หรือมีคุณสมบัติทางกายภาพ เป็นผลิตภัณฑ์ที่สามารถโอนกรรมสิทธิ์จากผู้ขายไปให้กับผู้ซื้อ เป็นสิ่งที่ตรงข้ามกับการบริการ เศรษฐทรัพย์เป็นทรัพย์ที่มีจำนวนจำกัด หายาก ไม่พอเพียงกับความต้องการของมนุษย์ มีต้นทุนในการผลิต จำเป็นต้องซื้อขาย

## คุณลักษณะของเศรษฐทรัพย์
เศรษฐทรัพย์จะถูกใช้มากขึ้นเรื่อย ๆ หากมีอุปสงค์มากกว่าอุปทาน ทั้งนี้ หากมีอุปทานมากกว่าอุปสงค์แล้ว จะมีการใช้เศรษฐทรัพย์น้อยลง สิ่งของบางสิ่งถูกใช้แต่มีความขาดแคลนไม่มากพอที่จะทำให้สิ่งๆนั้นมีราคาทางเศรษฐศาสตร์ เช่น ชั้นบรรยากาศ สิ่งของเหล่านี้เรียกกว่า "สินค้าไร้ราคา"

## ชนิดของเศรษฐทรัพย์
* **สินค้าบริโภค** () เป็นสินค้าที่นำมาบริโภคหรือสนองความต้องการของผู้บริโภคได้ทันที
* **สินค้าทุน** () เป็นสินค้าที่นำมาบริโภคโดยตรงไม่ได้ เป็นสินค้าที่นำไปผลิตสินค้าอื่น ๆ เพื่อบริโภคอีกทีหนึ่ง

## สินค้าและเศรษฐทรัพย์
สินค้าและเศรษฐทรัพย์มีความหมายที่แตกต่างกันและไม่สามารถใช้แทนกันได้ สินค้าหมายถึงสินค้าใด ๆ ก็ได้ที่มีอยู่ในระบบเศรษฐกิจ แต่เศรษฐทรัพย์หมายถึงสินค้าที่มีต้นทุนและมีปัจจัยแลกเปลี่ยนคือเงิน

## อ้างอิง
* Bannock, Graham *et al.* (1997). *Dictionary of Economics*, Penguin Books.
* Milgate, Murray (1987), "goods and commodities," *[[The New Palgrave: A Dictionary of Economics]]*, v. 2, pp. 546–48. Includes historical and contemporary uses of the terms in economics.

หมวดหมู่:ทฤษฎีของผู้บริโภค
หมวดหมู่:เศรษฐศาสตร์มหภาค
โตเกียวสกายทรี

**โตเกียวสกายทรี** (; ) เป็นหอกระจายคลื่นและสังเกตการณ์ตั้งอยู่ที่เขตซูมิดะ กรุงโตเกียว ประเทศญี่ปุ่น ถือเป็นหอคอยที่สูงที่สุดในประเทศญี่ปุ่นนับตั้งแต่เปิดใช้งานใน ค.ศ. 2012 และมีความสูงสูงสุดที่  ในช่วงต้น ค.ศ. 2011 ทำให้เป็นหอคอยที่สูงที่สุดในโลกแทนที่แคนตันทาวเวอร์ และเป็นโครงสร้างที่สูงเป็นอันดับ 3 ของโลก (เป็นรองเพียงเมอร์เดกา 118 () และบุรจญ์เคาะลีฟะฮ์ (829.8 เมตร หรือ 2,722 ฟุต))

หอคอยนี้เป็นสถานีถ่ายทอดสัญญาณโทรทัศน์และวิทยุหลักสำหรับภูมิภาคคันโต โดยโตเกียวทาวเวอร์ที่เก่ากว่าไม่สามารถส่งสัญญาณโทรทัศน์ภาคพื้นดินระบบดิจิทัลให้ครอบคลุม เนื่องจากรอบตัวหอคอยมีอาคารและตึกสูงจำนวนมาก สกายทรีสร้างแล้วเสร็จในวันที่ 29 กุมภาพันธ์ ค.ศ. 2012 จากนั้นจึงเปิดให้บุคคลทั่วไปเข้าชมในวันที่ 22 พฤษภาคม ค.ศ. 2012 หอคอยแห่งนี้เป็นศูนย์กลางการพัฒนาเชิงพาณิชย์ขนาดใหญ่ที่ได้รับทุนสนับสนุนจากโทบุเรลเวย์ (ที่ถือครองพื้นที่) และกลุ่มผู้แพร่ภาพกระจายเสียงภาคพื้นดินจำนวน 6 ราย นำโดย NHK หอคอยนี้ตั้งอยู่ทางตะวันออกเฉียงเหนือของสถานีรถไฟโตเกียวห่างออกไป 7 กิโลเมตร

## การออกแบบ

## ชื่อและความสูง

ในช่วงตุลาคมถึงพฤศจิกายน ค.ศ. 2007 มีการรวบรวมข้อเสนอแนะจากประชาชนทั่วไปเพื่อตั้งชื่อหอคอย เมื่อวันที่ 19 มีนาคม ค.ศ. 2008 คณะกรรมการได้คัดเลือกชื่อเข้าชิงขั้นสุดท้ายจำนวน 6 ชื่อ ได้แก่: "โตเกียวสกายทรี" (; "Tokyo sky tree"), "โตเกียวเอโดะทาวเวอร์" (; "Tokyo Edo tower"), "ไรซิงทาวเวอร์" (; "Rising tower"), "หอคอยแห่งอนาคต" (; "Tower of the future"), "หอคอยแห่งความฝัน" (; "Dream lookout") และ "ไรซิงอีสต์ทาวเวอร์" (; "Rising east tower") ชื่อโดยตัดสินชื่อทางการจากการลงคะแนนเสียงทั่วประเทศ และประกาศเมื่อวันที่ 10 มิถุนายน ค.ศ. 2008 ว่า "โตเกียวสกายทรี" เป็นชื่อที่ได้รับคะแนนโหวตมากที่สุดที่ประมาณ 33,000 คะแนน (30%) จากผู้ลงคะแนนทั้งหมด 110,000 คน โดยชื่อที่ได้รับความนิยมเป็นอันดับสองคือ "โตเกียวเอโดะทาวเวอร์"

ความสูง  ได้รับการกำหนดเพื่อให้จำได้ง่าย โดยตัวเลข 6 (mu), 3 (sa) และ 4 (shi) รวมกันเป็นชื่อ "มูซาชิ" ชื่อเก่าของภูมิภาคที่โตเกียวสกายทรีตั้งอยู่

## การใช้งานเพื่อออกอากาศ

## เส้นเวลา
### 2008
* 14 กรกฎาคม ค.ศ. 2008: ทำพิธี ณ สถานที่ดังกล่าว เพื่อเป็นจุดเริ่มต้นการก่อสร้าง

### 2009

## การเปิดตัว
เมื่อวันเปิดบริการสกายทรีใกล้มาถึง มีรายงานว่าผู้คนต่างเข้าแถวรอซื้อตั๋วนานถึงหนึ่งสัปดาห์ เมื่อถึงเวลาเปิดให้บริการ การจองตั๋วขึ้นหอคอยในช่วงสองเดือนแรกของการเปิดทำการเต็มเรียบร้อยแล้ว วันเปิดทำการดึงดูดฝูงชนจำนวนหลายหมื่นคน แม้ว่ามีฝนตกหนักจนบดบังทัศนียภาพจากจุดชมวิวของหอคอย นอกจากนี้ ลมแรงยังบังคับให้ต้องปิดลิฟต์ 2 ตัว ทำให้ผู้เข้าชมบางส่วนต้องติดอยู่บนจุดชมวิวชั่วครู่

โทบุรายงานว่า มีผู้เข้าชมสกายทรีในสัปดาห์แรกถึง 1.6 ล้านคน ผู้อยู่อาศัยในพื้นที่รายงานว่าการที่นักท่องเที่ยวหลั่งไหลเข้ามาสร้างความวุ่นวายให้กับความสงบสุขในชุมชน และจนถึงตอนนี้ก็ยังไม่สร้างประโยชน์ทางเศรษฐกิจให้กับส่วนท้องถิ่นมากนัก

## ภาพ

## หมายเหตุ

## อ้างอิง

**ข้อมูล**
* Skyscrapernews article on New Tokyo Tower 
* Profile on Phorio
* 

## แหล่งข้อมูลอื่น

*  

หมวดหมู่:สิ่งก่อสร้างในเขตซูมิดะ
หมวดหมู่:หอคอยในประเทศญี่ปุ่น
หมวดหมู่:หอคอยที่สร้างเสร็จในปี พ.ศ. 2555
หมวดหมู่:ก่อตั้งในประเทศญี่ปุ่นในปี พ.ศ. 2555
เหตุรถไฟตกรางในจังหวัดประจวบคีรีขันธ์ พ.ศ. 2552

**เหตุการณ์รถไฟตกรางที่หัวหิน พ.ศ. 2552** เป็นเหตุการณ์ที่นับว่าเป็นอุบัติเหตุทางรถไฟไทยที่มีผู้เสียชีวิตและบาดเจ็บมากที่สุดรอบในหลายปี เหตุเกิดขึ้นเมื่อเวลา 04.20 น. ของวันที่ 5 ตุลาคม พ.ศ. 2552 โดยรถด่วนขบวนที่ 84 วิ่งจากสถานีตรังปลายทางสถานีกรุงเทพ เกิดตกรางที่สถานีเขาเต่า ตำบลหนองแก อำเภอหัวหิน จังหวัดประจวบคีรีขันธ์ ทำให้ตู้โดยสารทั้งหมด 15 ตู้ พลิกคว่ำเสีย 6 ตู้ มีผู้เสียชีวิต 7 ราย บาดเจ็บ 88 ราย และทำให้วันนั้นทั้งวัน รถไฟสายใต้ทุกขบวนต้องหยุดให้บริการทั้งหมด 

ในเบื้องต้น ทางการรถไฟแห่งประเทศไทย ได้ประเมินค่าเสียหายทั้งหมดนับ 100 ล้านบาท จากขบวนรถไฟตู้โดยสารทั้งหมด 14 ตู้ ได้รับความเสียหาย 9 ตู้ และความเสียหายของราง คิดเป็นมูลค่าประมาณ 120 ล้านบาท และความเสียหายจากการสั่งระงับการให้บริการรถไฟในเส้นทางสายใต้ 28 เที่ยว และขบวนรถสินค้า 5 เที่ยว เป็นเงิน 9 ล้านบาท
left|thumb|241x241px|นายอภิสิทธิ์ เวชชาชีวะ (เสื้อฟ้า) นายกรัฐมนตรีขณะนั้น ลงพื้นที่เกิดเหตุ
หลังเกิดเหตุ ได้มีการระดมทีมกู้ภัยลงไปช่วย นายมานิต นพอมรบดี รัฐมนตรีช่วยว่าการกระทรวงสาธารณสุข นายโสภณ ซารัมย์ รัฐมนตรีว่าการกระทรวงคมนาคม และนายอภิสิทธิ์ เวชชาชีวะ นายกรัฐมนตรี ก็ได้ลงพื้นที่ไปดูสถานที่เกิดเหตุและเยี่ยมเยียนผู้ได้รับบาดเจ็บ การกู้ซากรถไฟและการซ่อมแซมรางแล้วเสร็จในเวลาใกล้เที่ยงของอีกวัน พร้อมกับเปิดให้บริการรถไฟสายใต้ทุกขบวนได้อีกครั้งตามปกติ

## สาเหตุของการเกิดอุบัติเหตุ

วันที่ 6 ตุลาคม พ.ศ. 2552 เวลา 11.30 น. นายยุทธนา ทัพเจริญ ผู้ว่าการการรถไฟแห่งประเทศไทย แถลงข่าวสถานการณ์หลังเกิดเหตุรถไฟตกรางบริเวณสถานีเขาเต่า อำเภอหัวหิน จังหวัดประจวบคีรีขันธ์ ว่าสาเหตุที่ทำให้รถไฟตกราง เบื้องต้นคาดว่าอาจเกิดจากพนักงานขับรถไฟหลับใน เพราะมีหลักฐานว่าพนักงานขับรถไฟซึ่งจะต้องแวะจอดเพื่อรอรับเอกสารใบสับหลีกขบวนรถที่บริเวณ สถานีวังก์พง แต่ปรากฏว่าขบวนรถคันดังกล่าวได้ขับขบวนรถฝ่าไฟแดงตรงไปยังสถานีเขาเต่า ซึ่งมีขบวนรถสินค้าขาล่องจอดรอสับหลีก แต่เมื่อได้รับการติดต่อว่าขบวนรถดังกล่าววิ่งฝ่ามาด้วยความเร็วสูงถึง 105 กิโลเมตรต่อชั่วโมง พนักงานที่สถานีเขาเต่าจึงได้สับหลีกรางเพื่อไม่ให้ขบวนรถไปชนกับขบวนรถสินค้าที่จอดอยู่ ทำให้รถไฟเกิดตกราง 

ต่อมา ทางสหภาพแรงงานการรถไฟแห่งประเทศได้มีแถลงการณ์แสดงความเสียใจต่อเหตุการณ์ที่เกิดขึ้น แต่เชื่อว่าสาเหตุของอุบัติเหตุในครั้งนี้ไม่น่าจะเกิดมาจากพนักงานขับรถไฟ แต่น่าจะเกิดขึ้นมาจากมติของคณะรัฐมนตรีที่ปรับพนักงานออก ทำให้เหลือพนักงานทำงานไม่เพียงพอและต้องทำงานหนักจนไม่มีเวลาได้พักผ่อน บ้างก็ว่าเกิดจากความเสื่อมสภาพของอุปกรณ์

## อ้างอิง

ห
หมวดหมู่:ประเทศไทยในปี พ.ศ. 2552
หมวดหมู่:เหตุการณ์ในจังหวัดประจวบคีรีขันธ์
หมวดหมู่:การขนส่งในจังหวัดประจวบคีรีขันธ์
หมวดหมู่:อำเภอหัวหิน
วีเซอร์

**วีเซอร์** () เป็นวงอัลเทอร์เนทีฟร็อกอเมริกันจากลอสแอนเจลิส รัฐแคลิฟอร์เนีย ก่อตั้งวงในปี 1992 เดิมทีมีสมาชิกประกอบด้วย ริเวอร์ คัวโม (ร้องนำ กีตาร์ลีด) แพทริก วิลสัน (กลอง ร้องประสาน) แมตต์ ชาร์ป (เบส ร้องประสาน) และเจสัน ครอปเปอร์ (กีตาร์จังหวะ ร้องประสาน) โดยต่อมาครอปเปอร์ออกไปแล้ว ไบรอัน เบลล์ มาแทน และต่อมาแมตต์ ชาร์ปออกไปและแทนที่โดยไมกีย์ เวลช์ ซึ่งต่อมาก็ได้สกอตต์ ไชร์นเนอร์มาแทนที่ พวกเขามีผลงานอัลบั้มเต็ม 6 ชุด มีอีพี 6 ชุด และดีวีดี 1 ชุด วีเซอร์มียอดขายมากกว่า 8 ล้านชุดในสหรัฐอเมริกา และมากกว่า 12 ล้านชุดทั่วโลก

ซิงเกิลดังของวงอย่างเช่นเพลง "Buddy Holly," "Undone - The Sweater Song", "Island in the Sun", "Hash Pipe", "Beverly Hills" และ "Pork and Beans".

เมื่อวันที่ 12 สิงหาคม ค.ศ. 2009 วงยืนยันว่าจะออกอัลบั้มชุดที่ 7 ชื่อชุด *Raditude* ออกวางขายวันที่ 3 พฤศจิกายน ค.ศ. 2009 มีซิงเกิลแรกชื่อ  "(If You're Wondering If I Want You To) I Want You To"

## ผลงาน

**[[Weezer (1994 album)|Weezer]]* (1994)
**[[Pinkerton (album)|Pinkerton]]* (1996)
**[[Weezer (2001 album)|Weezer]]* (2001)
**[[Maladroit]]* (2002)
**[[Make Believe]]* (2005)
**[[Weezer (2008 album)|Weezer]]* (2008)
**[[Raditude]]* (2009)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2535
สเตอรีโอโฟนิกส์

**สเตอรีโอโฟนิกส์** () เป็นวงร็อกชาวเวลส์ ก่อตั้งวงในปี 1992 ใน Cwmaman ปัจจุบันมีสมาชิกคือ เคลลี โจนส์ (ร้องนำและกีตาร์) ริชาร์ด โจนส์ (เบส และร้องประสาน) จาเวียร์ เวย์เลอร์ (กลอง) อดัม ซินดานี (กีตาร์และร้องประสาน) และสมาชิกร่วมตอนทัวร์ โทนี เคิร์กแฮม (คีย์บอร์ด) และสมาชิกเดิมคือสจ๊วต เคเบิล (อดีตมือกลอง) สเตอรีโอโฟนิกส์มีผลงานสตูดิโออัลบั้ม 6 ชุด ที่ 5 ชุดติดอันดับ 1 บนยูเคอัลบั้มส์ชาร์ต สำหรับอัลบั้มชุดที่ 7 ชุด *Keep Calm and Carry On* ออกขายเดือนพฤศจิกายน ค.ศ. 2009

สเตอรีโอโฟนิกส์ มีผลงานอัลบั้มเปิดตัวชุด *Word Gets Around* ออกขายเดือนสิงหาคม ค.ศ. 1997 ติดอันดับ 6 ในสหราชอาณาจักร มีซิงเกิลคือ "Local Boy in the Photograph", "More Life in a Tramps Vest" และ "A Thousand Trees" ที่ต่างก็พลาดการติดอันดับใน 20 อันดับแรก จนวงประสบความสำเร็จเมื่ออกอัลบั้มชุด *Performance and Cocktails*  (มีซิงเกิลอย่าง "The Bartender and the Thief", "Just Looking" และ "Pick a Part That's New") ในปี 1999 และหลังจากนั้นก็มีซิงเกิลติดท็อปเท็นหลายซิงเกิล รวมถึงการมีซิงเกิลอันดับ 1 อย่าง "Dakota" ในปี 2005 นอกจากนั้นวงอย่างได้รับการชมเชยในเรื่องการแสดงสด ได้แสดงตามงานเทศกาลดนตรีที่มีชื่อเสียงหลายงานใหญ่ เช่น รีดดิงและลีดส์ ในปี 2000 งานแกลสตันบูรี ในปี 2002 และไอเอิลออฟไวต์ ปี 2004 และ 2009

## ผลงาน

**[[Word Gets Around]]* (1997)
**[[Performance and Cocktails]]* (1999)
**[[Just Enough Education to Perform]]* (2001)
**[[You Gotta Go There to Come Back]]* (2003)
**[[Language. Sex. Violence. Other?]]* (2005)
**[[Pull the Pin]]* (2007)
**[[Keep Calm and Carry On (album)|Keep Calm and Carry On]]* (2009)
* *[[Graffiti on the Train]]* (2013)
* *Keep the Village Alive* (2015)
* *Scream Above the Sounds* (2017)
* *Kind* (2019)
* *Oochya!* (2022)
* *Make 'em Laugh, Make 'em Cry, Make 'em Wait* (2025)

## อ้างอิง

หมวดหมู่:กลุ่มดนตรีสัญชาติเวลส์
หมวดหมู่:กลุ่มดนตรีที่ก่อตั้งในปี พ.ศ. 2535
มิดทาวน์ทาวเวอร์

**มิดทาวน์ทาวเวอร์** () เป็นอาคารอเนกประสงค์ในย่านรปปงงิ เขตมินาโตะ โตเกียว สร้างเสร็จเมื่อ พ.ศ. 2550 สูง 248.1 เมตร เป็นอาคารที่สูงที่สุดในบรรดาหกอาคารในโตเกียวมิดทาวน์ และเคยเป็นอาคารสูงที่สุดในโตเกียว บนอาคารเป็นที่ตั้งของโรงแรมริทซ์ คาร์ลตัน โตเกียว ซึ่งเป็นสาขาที่สองในญี่ปุ่น

## การก่อสร้าง
มิดทาวน์ทาวเวอร์ตั้งอยู่ในโตเกียวมิดทาวน์ ด้วยความสูง 248.1 เมตร จึงเป็นอาคารที่สูงที่สุดในบรรดาหกอาคารในโตเกียวมิดทาวน์ และเคยเป็นอาคารที่สูงที่สุดในโตเกียวตั้งแต่การก่อสร้างขั้นต้นเสร็จสิ้นเมื่อเดือนมกราคม พ.ศ. 2550 สำนักงานในอาคารเริ่มเปิดทำการตั้งแต่เดือนกุมภาพันธ์ในปีเดียวกัน และมีพิธีเปิดอย่างเป็นทางการเมื่อวันที่ 31 มีนาคม พ.ศ. 2550 ออกแบบโดยบริษัทสกิดมอร์ โอวิงส์แอนด์เมอร์ริลล์ จากชิคาโก ด้วยการสนับสนุนจากบริษัทนิคเคน เซคเค ก่อสร้างโดย บริษัททาเกนากะ และไทเซ

## การใช้งาน
เนื่องจากมิดทาวน์ทาวเวอร์เป็นอาคารอเนกประสงค์ แต่ละชั้นจึงใช้ประโยชน์แตกต่างกัน ชั้น 4 ทั้งชั้นแบ่งเป็นห้องประชุมหลายห้อง ชั้น 5 เป็นที่ตั้งของ Tokyo Midtown Design Hub ซึ่งเป็นห้องแสดงผลงานและพื้นที่จัดนิทรรศการ ประชุมร่วมมือ และอภิปรายของนักออกแบบ ชั้น 6 เป็นที่ตั้งของศูนย์การแพทย์โตเกียวมิดทาวน์ ซึ่งเป็นสถานประกอบการแพทย์แห่งแรกในญี่ปุ่นที่ร่วมมือกับมหาวิทยาลัยจอนส์ฮอปกินส์ ชั้น 7–44 จัดไว้เป็นพื้นที่สำนักงานธุรกิจและเป็นที่ตั้งสำนักงานของบริษัทต่าง ๆ เช่น  Yahoo! Japan และ Cisco Systems สิ่งที่แตกต่างจากอาคารระฟ้าแห่งอื่นในย่านเดียวกันอย่างเช่น  Roppongi Hills Mori Tower คือ ชั้นบนสุดของมิดทาวน์ทาวเวอร์ คือชั้น 54 ไม่ได้เป็นจุดชมทิวทัศน์สำหรับนักท่องเที่ยว แต่ใช้เป็นสำนักงานและฝ่ายซ่อมบำรุงของอาคาร

### ริทซ์ คาร์ลตัน โตเกียว
ชั้นที่ 45–53 เป็นที่ตั้งของโรงแรมริทซ์ คาร์ลตัน โตเกียว ซึ่งเป็นสาขาที่สองในญี่ปุ่น ประกอบด้วยห้องพัก 248 ห้อง และส่วนอื่น ๆ ที่มีชื่อเสียง อย่างเช่นห้องพัก President Suite ที่ราคาแพงที่สุดในญี่ปุ่น ราคาคืนละ 20,000 ดอลลาร์สหรัฐ และโรงน้ำชาแบบญี่ปุ่นอายุ 200 ปี โรงแรมออกแบบโดย Frank Nicholson นักออกแบบตกแต่งภายในที่มีชื่อเสียง ด้วยแรงบันดาลใจจากศิลปะยุโรปคลาสสิกผสานกับรูปแบบที่ร่วมสมัย และยังมีภาพวาดสี่ภาพสูง 8.1 เมตร วาดโดย Sam Francis ปรากฏอยู่ที่ห้องรับรองของอาคารที่ทางโรงแรมใช้งานร่วมกับชั้น 2 และ 3

## ดูเพิ่ม
* รายชื่ออาคารและสิ่งก่อสร้างที่สูงที่สุดในญี่ปุ่น

## อ้างอิง

## แหล่งข้อมูลอื่น
*เว็บไซด์อย่างเป็นทางการ
*

หมวดหมู่:สิ่งก่อสร้างในเขตมินาโตะ (โตเกียว)
หมวดหมู่:ตึกระฟ้าในโตเกียว
ไอเอิร์นเมเดน

**ไอเอิร์นเมเดน** () เป็นวงดนตรีเฮฟวีเมทัลอังกฤษจากเลย์ตันในอีสต์ลอนดอน ก่อตั้งวงในปี 1975 ควบคุมวงโดยผู้ก่อตั้ง ทั้งยังเป็นมือเบส นักเขียนเพลง สตีฟ แฮร์ริส ตั้งแต่เริ่มต้นวงออกผลงานอัลบั้ม 35 ชุด โดยเป็นสตูดิโออัลบั้ม 16 ชุด อัลบั้มแสดงสด 9 ชุด อีพี 9 ชุด และอัลบั้มรวมเพลง 8 ชุด

วงถือเป็นผู้บุกเบิกเพลงแนวนิวเวฟออฟบริติฟเฮฟวีเมทัล ไอเอิร์นเมเดนประสบความสำเร็จตั้งแต่ต้นคริสต์ทศวรรษ 1980 และหลังจากนั้นเปลี่ยนสมาชิกหลายครั้ง ก็ยังมีอัลบั้มที่ขายได้ระดับแผ่นเสียงทองคำขาวและแผ่นเสียงทองคำ รวมถึงอัลบั้มขายได้หลักแผ่นเสียงทองคำขาวในสหรัฐอเมริกาอย่างชุด *The Number of the Beast* ในระหว่างปี 1982 และชุด *Piece of Mind* ในปี 1983 ส่วนอัลบั้มชุดหลัง ๆ อย่าง *A Matter of Life and Death* ที่ออกขายในปี 2006 ก็ขึ้นสูงสุดอันดับ 9 บนชาร์ตบิลบอร์ด 200 อัลบั้มขายได้แผ่นเสียงทองคำในสหราชอาณาจักร

ไอเอิร์นเมเดนมียอดขายมากกว่า 100 ล้านชุดทั่วโลก โดยปราศจากการสนับสนุนหลักหรือทางสถานีวิทยุ วงยังได้รับรางวัลไอวอร์โนเวลโล ในสาขาประสบความสำเร็จระดับนานาชาติในปี 2002 และได้มีชื่ออยู่ในฮอลลีวูดร็อกวอล์ก บนถนนซันเซตบูเลวาร์ด ลอสแอนเจลิส แนวเพลงของพวกเขาได้รับอิทธิพลจากวงทินลิซซี ดีปเพอร์เพิล ยูรายห์ฮีป และวิชโบนแอช

## สตูดิโออัลบั้ม
* *[[Iron Maiden (album)|Iron Maiden]]* (1980)
* *[[Killers (Iron Maiden album)|Killers]]* (1981)
* *[[The Number of the Beast (album)|The Number of the Beast]]* (1982)
* *[[Piece of Mind]]* (1983)
* *[[Powerslave]]* (1984)
* *[[Somewhere in Time (Iron Maiden album)|Somewhere in Time]]* (1986)
* *[[Seventh Son of a Seventh Son]]* (1988)
* *[[No Prayer for the Dying]]* (1990)
* *[[Fear of the Dark (Iron Maiden album)|Fear of the Dark]]* (1992)
* *[[The X Factor (album)|The X Factor]]* (1995)
* *[[Virtual XI]]* (1998)
* *[[Brave New World (Iron Maiden album)|Brave New World]]* (2000)
* *[[Dance of Death (album)|Dance of Death]]* (2003)
* *[[A Matter of Life and Death (album)|A Matter of Life and Death]]* (2006)
* *[[The Final Frontier]]* (2010)
* *[[The Book of Souls]]* (2015)
* *[[Senjutsu]]* (2021)

## สมาชิกของวง

* Steve Harris – เบส (1975–ปัจจุบัน)
* Dave Murray – กีตาร์ (1976-1977, 1977–ปัจจุบัน)
* Adrian Smith – กีตาร์ (1980–1990, 1999–ปัจจุบัน)
* Bruce Dickinson –ร้องนำ (1981–1993, 1999–ปัจจุบัน)
* Nicko McBrain – กลอง (1982–ปัจจุบัน)
* Janick Gers – กีตาร์ (1990–ปัจจุบัน)
## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2518
หมวดหมู่:วงกลุ่มหก
หมวดหมู่:บุคคลจากลอนดอน
หมวดหมู่:ผู้ครองสถิติโลก
ท้าวภัณฑสารนุรักษ์ (เจ้าจอมเพิ่ม ในรัชกาลที่ 5)

**ท้าวภัณฑสารนุรักษ์** หรือ **เจ้าจอมเพิ่ม ในรัชกาลที่ 5**  สกุล**รัตนทัศนีย** ตำแหน่งผู้ช่วยราชการพระคลังข้างในและเป็นกวีหญิงแห่งราชสำนักและเป็นผู้สร้างวัดเสมียนนารี  ต่อจากมารดาของท่านคือท่านขำ  ท่านเป็นธิดาขุนสมุทรสาคร(ยอด) และท่านขำ เสมียนพระคลังใน ท่านขำเป็นธิดาพระยาวิเศษภักดี  เจ้าเมืองสงขลา คนที่ 3 (เถี้ยนจ๋ง ณ สงขลา พ.ศ. ๒๓๕๕๘-๒๓๖๐ สายสกุล "โรจนะหัสดิน") 

เจ้าจอมเพิ่ม  เกิดเมื่อปีมะเส็ง พ.ศ. 2400  เมื่ออายุ ๕ ขวบ  ได้เข้าถวายตัวเป็นข้าทูลละอองธุลีพระบาทในพระบาทสมเด็จพระจอมเกล้าเจ้าอยู่หัว และได้ทรงพระกรุณาโปรดเกล้าให้อยู่ในละครสำรับเล็ก   ได้เป็นศิษย์ของคุณโต(แย้ม อิเหนา) ถึงพระบาทสมเด็จพระจุลจอมเกล้าเจ้าอยู่หัว  เมื่ออายุ 17 ปี  ทรงพระกรุณายกขึ้นเป็นเจ้าจอมอยู่งาน   ได้รับพระราชทานเบี้ยหวัด ๒ ชั่ง ๑๐ ตำลึง และได้รับพระราชทานเงินกลางปีอีก 5 ชั่ง ต่อมาได้รับพระราชทานหีบหมากกะไหล่ทอง   และหีบหมากตราจุลจอมเกล้า ต่อมาในวันที่ 15 เมษายน รัตนโกสินทร์ศก 130 ตรงกับ พ.ศ. ๒๔๕๔ ในรัชสมัย พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานสัญญาบัตรให้เป็น ท้าวภัณฑสารนุรักษ์ ตำแหน่งผู้ช่วยราชการพระคลังข้างใน ถือศักดินา 800 

พระบาทสมเด็จพระจุลจอมเกล้าฯทรงเล็งเห็นอุปนิสัยและความสามารถเฉพาะตัวของเจ้าจอมเพิ่ม ว่าเป็นคนใฝ่ความรู้ จึงโปรดให้พระยาศรีสุนทรโวหารเป็นครูสอนหนังสือ ตลอดจนสอนกาพย์กลอนโคลงฉันท์ให้ท่าน เปิดการสอนที่มุขกระสัน พระที่นั่งดุสิตมหาปราสาท เรียนกันแบบติวเตอร์ ตัวต่อตัวตั้งแต่ ๑๐.๐๐ -๑๓.๐๐ น. ทุกวัน

วันหนึ่ง พระเจ้าอยู่หัวรัชกาลที่ 5 เสด็จมาขณะที่คุณจอมกำลังเรียนลิลิตและกาพย์กลอนโคลงฉันท์อยู่ ทรงเห็นว่ามีฝีมือในเชิงกวีของท่านไม่เลวเลย   พระยาศรีสุนทรโวหารก็กราบบังคมทูลว่าเจ้าจอมเพิ่มมี "หัว" ทางนี้ น่าจะเป็นกวีหญิงแห่งราชสำนักได้ จึงเป็นที่พอพระราชหฤทัยมาก เพราะพระองค์เองมีพระราชประสงค์จะมีคู่โต้เชิงกวี จึงพระราชทานเงิน ๓ ชั่งและหีบหมากกะไหล่ทองให้ เมื่อเรียนจนจบวิชาแล้ว พระเจ้าอยู่หัวก็โปรดให้เจ้าจอมเพิ่มได้ตามเสด็จไปตามที่ต่างๆ ได้มีโอกาสชมภูมิประเทศที่สวยงามเพื่อจะ " ฟัก" เป็นบทกวีในมันสมอง จึงโปรดเกล้าฯให้ตามเสด็จพระราชดำเนินทุกแห่ง ไม่ว่าใกล้หรือไกล  เช่นคราวหนึ่งเสด็จอ่างศิลาและเขาสามมุก พระเจ้าอยู่หัวทรงม้า   คุณจอมก็นั่งเกวียนตามเสด็จ

เจ้าจอมเพิ่ม ถึงแก่อนิจกรรม เมื่อวันที่ 14 เมษายา พ.ศ. 2494 ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 94 ปี ท่านมีอายุยืนนานมากถึง 6 แผ่นดิน

## เครื่องราชอิสริยาภรณ์
*  
*  
*  

## อ้างอิง

หมวดหมู่:พระภรรยาในรัชกาลที่ 5
พิ่ม
หมวดหมู่:ท้าวภัณฑสารนุรักษ์
เทร์รี ริชาร์ดสัน

thumb|เทร์รี ริชาร์ดสัน
**เทร์รี ริชาร์ดสัน** () เป็นนักถ่ายภาพแฟชั่นชาวอเมริกันชื่อดัง เกิดเมื่อ 14 สิงหาคม ค.ศ. 1965 ในสหรัฐอเมริกา

## ประวัติ
เทร์รีเกิดในเมืองนิวยอร์กและเติบโตในฮอลลีวูดและโอไฮ (Ojai) รัฐแคลิฟอร์เนีย เขาเป็นลูกชายของช่างภาพแฟชั่นชื่อดัง Bob Richardson ในสมัยเรียน เทร์รีเป็นคนขี้อายและเข้าสังคมค่อนข้างยาก เวลาในช่วง High School ของเขานั้นหมดไปกับการถ่ายภาพวิวทิวทัศน์และผู้คนรอบตัวของเขาและการเล่นดนตรี เขาเล่นเบสในวง Punk Rock ชื่อ "The Invisible" อยู่เป็นเวลานานถึง 5 ปี ขณะเรียนอยู่ในโรงเรียน Hollywood High School และได้เข้ามาเริ่มสนใจการถ่ายรูปเมื่อวงดนตรีของเขาได้ยุบลง และแม่ของเขาแนะนำให้รู้จักกับ Tony Kent ช่างภาพที่ภายหลังได้รับเทร์รีไปเป็นผู้ช่วยช่างภาพให้กับตนเอง 

เทร์รีถ่ายภาพให้กับบริษัทโฆษณาต่าง ๆ และยี่ห้อแฟชั่นดัง ๆ มากมาย รวมไปถึง Gucci, Levi’s, Miu Miu, Cloe, Eres, Tommy Hilfiger, Club Monaco, Supreme, Hugo Boss, Anna Molinari, Stussy, Baby Phat, Jigsaw, Costume National, Hysteric Glamour, Matsuda, และ Sisley นอกจากนี้ยังถ่ายภาพประจำให้กับแม็กกาซีนดังมากมายเช่น Vogue, i-D, Exit Magazine, Vice, Harper’s Bazaar, Penthouse, The Face, Q  และ Sport Illustrated

## ลักษณะการถ่ายภาพ
เทร์รีโด่งดังในด้านการถ่ายภาพแบบ Snapshot ของเขา ซึ่งออกมามีความพอดีและสวยงามมาก เป็นภาพประเภทเดียวกันกับ Nan Goldin, Wolfgang Tilmans, Juergen Teller, Diana Scheunemann และ Martin Parr งานถ่ายภาพของเทร์รีโดยมากแล้วจะถ่ายแบบ Autobiographical และค่อนข้างจะเน้นการถ่ายภาพที่ค่อนข้างชัดเจนแสดงออกถึงแนว Sexual เสียเป็นส่วนใหญ่ ความสามารถที่โดดเด่นและเป็นที่กล่าวขานของเขาก้คือการที่เทร์รีสามารถนำเอาบุคลิกดิบเฉพาะตัวของนางแบบหรือนายแบบออกมาได้เวลาที่เขาถ่ายภาพ

## ผลงาน
งานของเทร์รีได้มีการรวบรวมเป็นเล่มและตีพิมพ์ออกมาหลายครั้งภายใต้สำนักพิมพ์ Tachen

* Hysteric Glamour, 1998
* Son of Bob, 1999
* Feared by Men Desired by Woman, 2000
* Too Much, 2001
* Terryworld, 2004
* Kibosh, 2004
 
## ผลงานด้านอื่น
เทร์รีได้เริ่มการกำกับและถ่ายมิวสิควิดีโอ (young love’s find a new way) ผลิตโฆษณา และขณะนี้ได้ขยายไปถึงการทำหนังด้วย

## แหล่งข้อมูลอื่น
* http://www.terryrichardson.com

หมวดหมู่:นักถ่ายภาพชาวอเมริกัน
หมวดหมู่:บุคคลจากนครนิวยอร์ก
หมวดหมู่:บุคคลจากรัฐแคลิฟอร์เนีย
แอนนี ลีเบอวิตซ์

**แอนนี ลีเบอวิตซ์** () หรือชื่อเดิม **แอนนา-ลู-ลีเบอวิตซ์** เป็นช่างถ่ายภาพ 

## ประวัติ
**แอนนา-ลู-ลีเบอวิตซ์**  เกิดวันที่  2 ตุลาคม ค.ศ. 1949 ใน Westbury รัฐคอนเนตทิคัต  ประเทศสหรัฐอเมริกา เธอมีพี่น้องทั้งหมดหกคนด้วยกัน จาก แซม  ร้อยโทกองทัพอากาศ พ่อของเธอ และ มาลิลีน ลีเบอวิตซ์ นักสอนเต้นรำร่วมสมัย แม่ของเธอ ต่อมา ในปี 1967 แอนนาได้สมัครไปที่ สถาบันสอนศิลปะซานฟรานซิสโก (แม้ว่าเริ่มแรกจะไปเรียนจิตรกรรม) แต่ก็เป็นสถานที่ที่ทำให้เธอรัก และ พัฒนาฝีมือการถ่ายภาพของเธอ

หลังจากที่อยู่ใน นิคมอิสราเอลได้ซักพัก, ลีเบอวิตซ์ก็ย้ายกลับมาอยู่ที่อเมริกาอีกครั้ง และในปี 1970, เธอก็เริ่มทำงานให้กับนิตยสารร๊อคหน้าใหม่ ชื่อ rolling Stone . ผลงานของลีเบอวิตซ์ ทำให้บรรณาธิการ Jann Wenner ประทับใจมาก จน เสนอให้เธอเป็นช่างภาพของเธอ. ภายในสองปี เมื่อเธออายุ 23 ลีเบอวิตซ์ ได้เลื่อนตำแหน่งเป็นหัวหน้าช่างภาพ และเธอก็ต้องอยู่กับตำแหน่งนี้ไปอีกสิบปี ตำแหน่งที่เธออยู่นี้ ทำให้เธอได้มีโอกาสที่จะ ทัวร์ต่างประเทศกับ วง Rolling stone ใน ปี 1975 ด้วย

ในขณะที่ทำงานกับ rolling stone , ลีเบอวิตซ์ก็พัฒนาเทคนิคต่างๆ และ สร้างเอกลักษณ์ให้กับงานของตัวเองเรื่อยๆอย่างการเน้นสี หรือการโพสที่ปลกๆ  Jann Wenner ให้เครดิตเธอในการทำ Rolling stone หลายปกมากสำหรับนักเก็บสะสม และที่น่าจดจำที่สุดก็คือปกที่เป็นปกเปลือยของ john Lennon ที่โค้งโก่งตัวและกอดรัด โยโกะ โอโนะภรรยาของเขา  และถ่ายภาพการรวมตัวของ the Beatle ในวันที่ที่ 8 ธันวาคม 1980 เพียงไม่กี่ชั่วโมงก่อนหน้าที่เขาจะเสียชีวิต

ในปี 1983, ลีเบอวิตซ์ออกจาก Rolling Stone และเริ่มทำงานให้กับนิตยสารบันเทิง Vanity Fair กับการถ่ายภาพแบบของ ลีเบอวิตซ์ ช่างภาพของ vanity Fair ก็ทำให้ Vanity Fair เป็นนิตยสารแถวหน้าที่เป็นกระแสนิยมให้กับวัยรุ่น จนวันนี้มีภาพปกฝีมือของลีเบอวิตซ์จำนวนมาก ที่สวยงามและทำให้ตะลึง และมักจะเป็นประเด็นให้คนพูดถึงภาพพอทเทรตของดาราคนนั้นกัน  อย่าง เดมี่ มัวร์  Demi Moore (ถ่ายรูปตอนที่ท้องใหญ่มากแบบนู้ดมาก) และ Whoopi Goldberg (ที่จุ่มครึ่งตัวอยู่ในอ่างอาบน้ำนม) รูปสองนักแสดงนี้จะเป็นรูปที่คนโปรดปรานและจดจำมากที่สุดในปกนิตยสารปีล่าสุด และเป็นที่รู้กันว่าเธอมีความสามารถในการวาดภาพจิตรกรรม สิ่งนั้นทำให้มีงานเกี่ยวข้องกับร่างกายในงานหนึ่งเป็นภาพพอทเทรท มีชื่อเสียงมากที่สุดของลีเบอวิตซ์ เป็นภาพของศิลปิน Keith Haring ที่เปลือยเพ้นท์ตัวเองเหมือนเป็นผ้าใบเพื่อถ่ายภาพ

ในช่วงปลาย 1980, ลีเบอวิตซ์เริ่มต้นทำงานในแคมเปญโฆษณาที่เป็นเป้าสายตาต่อสาธารณะมาก และงานที่มีชื่อเสียงมากที่สุดคือแคมเปญของ 'บัตรสมาชิกAmerican Express' ที่เป็นภาพของดาราที่มีชื่อเสียงโด่งดังมากมาเป็นสมาชิกบัตร American Express เช่น Elmore Leonard, Tom Selleck และ Luciano Pavarotti และงานนี้ก็ทำให้เธอได้รางวัล Clio award ในปี 1987

ใน 1991 คอลเลคชั่นของลีเบอวิตซ์ ภาพสี และขาวดำกว่า 200  ภาพ ได้ถูกนำไปจัดแสดงที่ Nation Portrait Gallery วอชิงตันดีซี หลังจากปีนั้นก็มีหนังสือถูกตีพิมพ์ออกมา เป็นผลงานรวมเล่ม ชื่อว่า Photographs: Annie Leibovitz 1970-1990 . ในปี1996, ลีเบอวิตซ์ ถูกเลือกให้เป็นช่างภาพอย่างเป็นทางการของโอลิมปิกแอตแลนต้า,จอร์เจีย การรวบรวมภาพถ่ายขาว-ดำ ของพอทเทรท นักกีฬาอเมริกันของเธอ รวมถึงภาพของ Carl Lewis และ Michael Johnson ถูกตีพิมพ์ในหนังสือ Olympic Portraits (1991).

## อ้างอิง

* http://www.biography.com/articles/Annie-Leibovitz-9542372 

หมวดหมู่:ชาวอเมริกัน
หมวดหมู่:ชาวอเมริกันเชื้อสายโรมาเนีย
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายเอสโตเนีย
หมวดหมู่:ชาวอเมริกันเชื้อสายยิว
หมวดหมู่:ชาวยิวอเมริกัน
ดาวแคระแดง

right|thumb|ภาพวาดแสดงลักษณะของดาวแคระแดง ซึ่งเป็นดาวฤกษ์จำนวนมากที่สุดบนท้องฟ้า

อธิบายตามไดอะแกรมของแฮร์ทสชปรุง-รัสเซลล์ **ดาวแคระแดง** () คือดาวฤกษ์ที่มีขนาดเล็กและมีอุณหภูมิที่ค่อนข้างต่ำมาก เทียบกับบรรดาดาวฤกษ์บนแถบลำดับหลักทั้งหมด โดยมีค่าสเปกตรัมประมาณตอนปลายของประเภท K หรือ M ดาวฤกษ์ประเภทนี้มีจำนวนมากที่สุดในบรรดาดาวฤกษ์ทั้งหมด มีมวลน้อยกว่าครึ่งหนึ่งของดวงอาทิตย์ (หากต่ำถึง 0.075 เท่าของมวลดวงอาทิตย์ จะเรียกว่า ดาวแคระน้ำตาล) และมีอุณหภูมิพื้นผิวต่ำกว่า 3,500 เคลวิน

## แหล่งข้อมูลอื่น
* Variable stars 
* Stellar Flares - D. Montes, UCM.
* Red Dwarfs
* Red Star Rising : Small, cool stars may be hot spots for life - *Scientific American* (November 2005)

หมวดหมู่:ปรากฏการณ์ของดาวฤกษ์
หมวดหมู่:สสารมืด
หมวดหมู่:ประเภทของดาวฤกษ์
ดาวพฤหัสบดีร้อน

thumb|right|ภาพวาดโดยศิลปินแสดงถึงดาวเคราะห์แบบดาวพฤหัสบดีร้อน

**ดาวพฤหัสบดีร้อน** (; บ้างก็เรียก oven roaster, epistellar jovian, pegasid หรือ pegasean planet) เป็นดาวเคราะห์นอกระบบจำพวกหนึ่งที่มีมวลใกล้เคียงหรือมากกว่ามวลดาวพฤหัสบดี (1.9 &times; 1027 กก.) แต่มีลักษณะอื่นที่ต่างไปจากดาวพฤหัสบดีในระบบสุริยะ เนื่องจากดาวพฤหัสบดีโคจรอยู่ที่ระยะห่างจากดวงอาทิตย์ 5 หน่วยดาราศาสตร์ แต่ดาวเคราะห์นอกระบบที่เรียกดาวพฤหัสบดีร้อนนี้จะโคจรในระยะห่างจากดาวฤกษ์เพียง 0.05 หน่วยดาราศาสตร์ หรือประมาณ 1 ใน 8 ของระยะห่างที่ดาวพุธโคจรรอบดวงอาทิตย์ จึงทำให้ดาวเคราะห์กลุ่มนี้มีอุณหภูมิพื้นผิวสูงมาก

## ลักษณะโดยทั่วไป
thumb|right|จำนวนดาวพฤหัสบดีร้อน (ตามขอบด้านซ้าย รวมถึงจุดสีแดง) ที่ค้นพบนับถึง 31 สิงหาคม ค.ศ. 2004

ลักษณะโดยทั่วไปของดาวพฤหัสบดีร้อน ได้แก่

# มีโอกาสจะเกิดปรากฏการณ์การเคลื่อนผ่านหน้าดาวฤกษ์ของมันโดยสามารถสังเกตพบในระยะไกลมากยิ่งกว่าดาวเคราะห์มวลขนาดเดียวกันที่มีวงโคจรกว้างกว่า ดาวเคราะห์นอกระบบลักษณะนี้ที่มีชื่อเสียงคือ HD 209458 b เป็นดาวพฤหัสบดีร้อนดวงแรกที่ตรวจพบการเคลื่อนผ่าน และ HAT-P-7b เป็นดวงล่าสุดที่กำลังถูกเฝ้าสังเกตในโครงการเคปเลอร์
# มีความหนาแน่นค่อนข้างต่ำกว่าที่ควรจะเป็น ซึ่งเป็นผลจากขนาดของรัศมีของดาวเคราะห์ที่ตรวจวัดขณะเคลื่อนผ่านจะมีเงาที่เกิดขึ้นเนื่องจากฉากหลังที่เป็นดาวฤกษ์ ดังนั้นการประมาณขนาดขอบเขตของดาวเคราะห์จึงทำได้ค่อนข้างยาก
# เชื่อว่าดาวเคราะห์จำพวกนี้มีการเคลื่อนย้ายถิ่นจากวงโคจรเดิมเข้ามายังวงโคจรในตำแหน่งปัจจุบัน ทั้งนี้เนื่องจากการก่อตัวของดาวเคราะห์ไม่น่าจะเกิดได้ด้วยมวลปริมาณมากในระยะใกล้ดาวฤกษ์ขนาดนั้น
# ทุกดวงที่พบมีความเยื้องศูนย์กลางของวงโคจรต่ำ ลักษณะของวงโคจรค่อนข้างกลม หรือกำลังถูกทำให้กลม ซึ่งทำให้ดาวเคราะห์มีจังหวะการหมุนรอบตัวเองและคาบการโคจรที่สอดคล้องกัน และหันหน้าด้านเดียวเข้าสู่ดาวฤกษ์แม่ของมันเสมอ

## แหล่งข้อมูลอื่น
* Inside Exoplanets: Motley Crew of Worlds Share Common Thread
* NASA: Global temperature map of an exoplanet 
* First known theoretical prediction about existence of Hot Jupiters - by Otto Struve in 1952.

หมวดหมู่:ประเภทของดาวเคราะห์
หมวดหมู่:ดาวเคราะห์ก๊าซยักษ์
หมวดหมู่:ดาวพฤหัสบดีร้อน
ดาวแคระน้ำตาล

[thumb|250px|right|ดาวแคระน้ำตาล (ดวงเล็กกว่า) โคจรรอบดาว [กลีส 229 ซึ่งอยู่ในกลุ่มดาวกระต่ายป่า ห่างจากโลก 19 ปีแสง ดาวแคระน้ำตาลดวงนี้มีชื่อว่า กลีส 229 บี มีขนาดประมาณ 20-50 เท่าของมวลดาวพฤหัสบดี]]

**ดาวแคระน้ำตาล** () คือวัตถุมวลต่ำกว่าดาวฤกษ์ชนิดหนึ่งที่มีมวลต่ำเกินกว่าจะสามารถจุดการเผาไหม้ไฮโดรเจนด้วยปฏิกิริยานิวเคลียร์ฟิวชันที่แกนกลางได้ดังดาวฤกษ์บนแถบลำดับหลักทั่วไป ทว่ายังมีเนื้อในและพื้นผิวที่สามารถแผ่ความร้อนได้ และไม่มีความแตกต่างทางเคมีตามระดับความลึก ดาวแคระน้ำตาลจะมีมวลอยู่ระหว่างดาวเคราะห์แก๊สยักษ์ขนาดใหญ่ กับดาวฤกษ์ที่มีมวลน้อยที่สุด โดยขนาดมวลสูงสุดของดาวแคระน้ำตาลอยู่ที่ประมาณ 75-80 มวลดาวพฤหัสบดี (M_J) จนถึงปัจจุบันยังมีการถกเถียงกันอยู่ว่าด้วยการนิยามและแยกแยะระหว่างดาวแคระน้ำตาลกับดาวเคราะห์แก๊สยักษ์สำหรับดวงที่มีมวลต่ำมาก ๆ (~13 M_J ) และข้อถกเถียงว่าจำเป็นหรือไม่ที่ดาวแคระน้ำตาลจะต้องเคยดำรงปฏิกิริยาฟิวชันมาก่อนในอดีต อย่างไรก็ดี ดาวแคระน้ำตาลที่มีมวลมากกว่า 13 M_J สามารถเผาผลาญดิวเทอเรียมได้ และดวงที่มีมวลมากกว่า ~65 M_J สามารถเผาผลาญลิเทียมได้ ดาวเคราะห์นอกระบบที่โคจรรอบดาวแคระน้ำตาลเท่าที่รู้จักกันในปัจจุบัน มีเพียง 2 เอ็ม 1207 บี และ เอ็มโอเอ-2007-บีแอลจี-192 เอล บี เท่านั้น

## อ้างอิง

หมวดหมู่:ดาวแคระน้ำตาล
หมวดหมู่:ประเภทของดาวเคราะห์
หมวดหมู่:ปรากฏการณ์ของดาวฤกษ์
หมวดหมู่:สสารมืด
หมวดหมู่:ประเภทของดาวฤกษ์
ราชรัฐมุขนายกยูเทรกต์

**เขตมุขนายกยูเทรกต์** (; ; ) เป็นมุขมณฑลที่ตั้งอยู่ที่อูเทรคท์ในเนเธอร์แลนด์ปัจจุบัน ยูเทรกต์เป็นหนึ่งในเขตมุขนายกในเครือจักรวรรดิโรมันอันศักดิ์สิทธิ์ ระหว่างปี ค.ศ. 1024 และมาสิ้นสุดลงในปี ค.ศ. 1528 เมื่อถูกถอดจากการเป็นอิมพีเรียลแอบบีโดยจักรพรรดิชาลส์ที่ 5 แห่งโรมันอันศักดิ์สิทธิ์ แต่ตัวมุขมณฑลยังคงดำรงอยู่ในฐานะหน่วยการบริหารของคริสตจักร และในปี ค.ศ. 1559 ก็ได้รับเลื่อนฐานะขึ้นเป็นอัครมุขมณฑล เมื่อมาถึงการปฏิรูปศาสนาฝ่ายโปรเตสแตนต์ในปี ค.ศ. 1580 มุขมณฑลยูเทรกต์และมุขมณฑลในบริเวณเดียวกับก็ประสบกับอุปสรรคต่อการดำรงฐานะในการเป็นมุขมณฑลได้อย่างมีประสิทธิภาพหลังจากการเสียชีวิตของอาร์ชบิชอปฟรีดริชที่ 5 เช็งค์ ฟาน เทาเทนบูร์ก อาร์ชบิชอปและรัฐมาได้รับการสถาปนาขึ้นอีกครั้งในปี ค.ศ. 1853 ในฐานะ "มุขมณฑลโรมันคาทอลิกยูเทรกต์" โดยสมเด็จพระสันตะปาปาปิอุสที่ 9 

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์
*เขตมุขนายก

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:กลุ่มสิบเจ็ดมณฑล
หมวดหมู่:กลุ่มเบอร์กันดี
แกมมา ซีฟิอัส

**แกมมาเซเฟย์** (; γ Cep / γ Cephei) หรือชื่อสามัญเรียกว่า **Errai**, **Er Rai**, หรือ **Alrai** เป็นระบบดาวคู่ในกลุ่มดาวซีฟิอัส ห่างจากโลกราว 45 ปีแสง มีความส่องสว่างปรากฏ 3.22 ส่วนที่มองเห็นได้ของระบบดาวนี้จัดอยู่ในสเปกตรัม K1III-IV คือดาวฤกษ์ยักษ์สีส้มที่เริ่มหลุดพ้นออกจากแถบลำดับหลัก เชื่อว่าปัจจุบันดาวนี้มีอายุ 6,600 ล้านปี (อ้างตามค่าความเป็นโลหะ)

ดาวแกมมาเซเฟย์สามารถมองเห็นได้ด้วยตาเปล่า อยู่ถัดจากดาวเหนือที่บริเวณขั้วโลกเหนือ มันจะเคลื่อนไปอยู่ใกล้กับขั้วโลกมากกว่าดาวเหนือภายในปี ค.ศ. 3000 และจะเข้าใกล้ขั้วโลกมากที่สุดในราว ค.ศ. 4000 แกนโลกจะชี้ผ่าน ι Cephei ในช่วงใดช่วงหนึ่งราว ค.ศ. 5200

ดาวแกมมาเซเฟย์มีดาวคู่ซึ่งมีมวลประมาณ 0.409 เท่าของมวลดวงอาทิตย์ ดาวแกมมาเซเฟย์ บี มีมวลขนาดดาวฤกษ์และมีอายุใกล้เคียงกับดาวดวงที่หนึ่ง อาจเป็นดาวแคระแดงที่มีค่าสเปกตรัม M4 ค่าความสว่างจางกว่าดาวดวงที่หนึ่งซึ่งเป็นประเภท K อยู่ 6.2 องศา

ชื่อสามัญของแกมมาเซเฟย์ มาจากคำภาษาอารบิกว่า **الراعي** *ar-rā‘ī* (อาร์ไร) มีความหมายถึง "คนเลี้ยงแกะ" ซึ่งสับสนได้ง่ายกับดาว β Ophiuchi ที่มีชื่อเรียกว่า อัลไร (Alrai) แต่ดวงหลังนี้มักเรียกกันว่า เคบัลไร (Cebalrai หรือ Kelb Alrai) ซึ่งหมายถึง "หมาของคนเลี้ยงแกะ"

## อ้างอิง

หมวดหมู่:กลุ่มดาวซีฟิอัส
เดอะจีซัสแอนด์แมรีเชน

**เดอะจีซัสแอนด์แมรีเชน** () เป็นวงดนตรีออลเทอร์นาทิฟร็อกจากสกอตแลนด์ ก่อตั้งวงในปี 1983 ในอีสต์คิลไบรด์ โดย สองพี่น้อง ตระกูล รีด ที่มีชื่อ วิลเลียม มือกีตาร์และน้องชาย จิม เป็นนักร้องนำ 

## สตูดิโออัลบั้ม

* *[[Psychocandy]]* (1985)
* *[[Darklands (album)|Darklands]]* (1987)
* *[[Automatic (The Jesus and Mary Chain album)|Automatic]]* (1989)
* *[[Honey's Dead]]* (1992)
* *[[Stoned & Dethroned]]* (1994)
* *[[Munki]]* (1998)
* *Damage and Joy* (2017)
* *Glasgow Eyes* (2024)

## แหล่งข้อมูลอื่น
* เว็บทางการ  (ออฟไลน์)
* จีซัสแอนด์แมรีเชนที่มายสเปซ

หมวดหมู่:กลุ่มดนตรีออลเทอร์นาทิฟร็อกสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2526
ซัคเซิน-ไมนิงเงิน

**ดัชชีซัคเซิน-ไมนิงเงิน** (, ) เป็นหนึ่งในดัชชีเอิร์นเนสทีน (Ernestine duchies) ที่ปกครองโดยตระกูลเว็ททิน

ก่อตั้งขึ้นเมื่อปี ค.ศ. 1681 ดัชชีแห่งแซ็กซ์-ไมนิงเก็นดำรงอยู่จนกระทั่งเมื่อราชบัลลังก์เยอรมันสิ้นสุดลงในปี ค.ศ. 1918 ในการจัดดินแดนเอิร์นเนสทีนที่เกิดขึ้นหลังจากการสิ้นสุดของสายซัคเซิน-โกทาในปี ค.ศ. 1825ซัคเซิน-ไมนิงเงินได้รับฮิลด์บวร์กเฮาเซนและซาลเฟลด์ ในปี ค.ศ. 1920 ซัคเซิน-ไมนิงเงินก็รวมเป็นส่วนหนึ่งของรัฐทูริงเกีย

เมืองหลวงของซัคเซิน-ไมนิงเงินอยู่ที่ไมนิงเก็น

## ดยุกแห่งซัคเซิน-ไมนิงเงิน
* แบร์นฮาร์ดที่ 1 ดยุกแห่งซัคเซิน-ไมนิงเงิน (ค.ศ. 1675–ค.ศ. 1706)
* เอิร์นสท์ ลุดวิกที่ 1 ดยุกแห่งซัคเซิน-ไมนิงเงิน (ค.ศ. 1706–ค.ศ. 1724) บุตรของแบร์นฮาร์ดที่ 1
* เอิร์นสท์ ลุดวิกที่ 2 ดยุกแห่งซัคเซิน-ไมนิงเงิน (ค.ศ. 1724–ค.ศ. 1729) บุตรของลุดวิกที่ 1
* คาร์ล ฟรีดริช ดยุกแห่งซัคเซิน-ไมนิงเงิน (ค.ศ. 1729–ค.ศ. 1743) บุตรของเอิร์นสท์ ลุดวิกที่ 1
* ฟรีดริช วิลเฮล์ม ดยุกแห่งซัคเซิน-ไมนิงเงิน (ค.ศ. 1743–ค.ศ. 1746) บุตรของแบร์นฮาร์ดที่ 1
* อันทอน อุลริค ดยุกแห่งซัคเซิน-ไมนิงเงิน (ค.ศ. 1746–ค.ศ. 1763) บุตรของแบร์นฮาร์ดที่ 1
* ออกุสต์ ฟรีดริช คาร์ล วิลเฮล์ม ดยุกแห่งซัคเซิน-ไมนิงเงิน (ค.ศ. 1763–ค.ศ. 1782) บุตรของอันทอน อุลริค
* จอร์จที่ 1 ฟรีดริช คาร์ล ดยุกแห่งซัคเซิน-ไมนิงเงิน (ค.ศ. 1782–ค.ศ. 1803) บุตรของอันทอน อุลริค
* แบร์นฮาร์ดที่ 2 เอริค ฟรอยนด์ ดยุกแห่งซัคเซิน-ไมนิงเงิน (ค.ศ. 1803–ค.ศ. 1866) บุตรของจอร์จที่ 1
* จอร์จที่ 2 ดยุกแห่งซัคเซิน-ไมนิงเงิน (ค.ศ. 1866–ค.ศ. 1914) บุตรของแบร์นฮาร์ดที่ 2
* แบร์นฮาร์ดที่ 3 ฟรีดริช วิลเฮล์ม อัลเบร็คท์ จอร์จ ดยุกแห่งซัคเซิน-ไมนิงเงิน (ค.ศ. 1914–ค.ศ. 1918) บุตรของจอร์จที่ 2

ดัชชียุบตัวในปี ค.ศ. 1918

## ประมุขของตระกูลซัคเซิน-ไมนิงเงินหลังจากการยุบระบอบพระมหากษัตริย์
*แบร์นฮาร์ดที่ 3 ดยุกแห่งซัคเซิน-ไมนิงเงิน (ค.ศ. 1918-ค.ศ. 1928)
*เอิร์นสท์ เจ้าชายแห่งซัคเซิน-ไมนิงเงิน (ค.ศ. 1928-ค.ศ. 1941)
*จอร์จ เจ้าชายแห่งซัคเซิน-ไมนิงเงิน (ค.ศ. 1941–ค.ศ. 1946)
*แบร์นฮาร์ด เจ้าชายแห่งซัคเซิน-ไมนิงเงิน (ค.ศ. 1946–ค.ศ. 1984)
*คอนราด เจ้าชายแห่งซัคเซิน-ไมนิงเงิน (ค.ศ. 1984–ปัจจุบัน)

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์

## แหล่งข้อมูลอื่น
*

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:รัฐสิ้นสภาพในประเทศเยอรมนี
หมวดหมู่:ดัชชีแอร์เน็สท์
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:รัฐในสาธารณรัฐไวมาร์
หมวดหมู่:ราชวงศ์เว็ททีน‎
หมวดหมู่:ประวัติศาสตร์ทือริงเงิน
หมวดหมู่:ก่อตั้งในปี พ.ศ. 2218
หมวดหมู่:สิ้นสุดในปี พ.ศ. 2461
หมวดหมู่:ดัชชีในอดีต
เกลเดอร์ส

thumb|280px|แผนที่ของเกลเดอร์สในปี ค.ศ. 1477
**เกลเดอร์ส** หรือ **ดัชชีแห่งเกลเดอร์ส** (, , ) เป็นชื่อของอดีต อาณาจักรเคานท์ที่ต่อมาได้รับการยกฐานะขึ้นเป็นดัชชีแห่งจักรวรรดิโรมันอันศักดิ์สิทธิ์ ที่ตั้งอยู่ในบริเวณกลุ่มประเทศแผ่นดินต่ำ ดัชชีตั้งตามชื่อเมืองเกลเดอร์น () ที่ในปัจจุบันตั้งอยู่ในประเทศเยอรมนี แต่ในปัจจุบันตัวจังหวัดเกลเดอร์แลนด์ในเนเธอร์แลนด์ ตั้งอยู่ในบริเวณส่วนใหญ่ที่เคยเป็นดัชชีแห่งเกลเดอร์สมาก่อน อาณาจักรเคานท์ และดัชชีแห่งเกลเดอร์สไม่แต่เพียงประกอบด้วยบางส่วนของจังหวัดเกลเดอร์แลนด์ และลิมเบิร์กเท่านั้น แต่ยังครอบคลุมบางส่วนของรัฐนอร์ธไรน์-เวสต์ฟาเลียในเยอรมนีด้วย แต่กระนั้นภาษาและวัฒนธรรมของเกลเดอร์สก็เป็นดัตช์ ส่วนที่ถูกยึดครองโดยปรัสเซียในปี ค.ศ. 1713 เท่านั้นที่เป็นเยอรมัน

## อ้างอิง

## ดูเพิ่ม
*ดัชชี
*จักรวรรดิโรมันอันศักดิ์สิทธิ์

หมวดหมู่:รัฐในจักรวรรดิโรมันอันศักดิ์สิทธิ์
*
*
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเบลเยียม
หมวดหมู่:กลุ่มสิบเจ็ดมณฑล
หมวดหมู่:กลุ่มเบอร์กันดี
อาบูดาบี

250px|thumb|กรุงอาบูดาบี
**อาบูดาบี** (; ) เป็นเมืองหลวงของสหรัฐอาหรับเอมิเรตส์ และเป็นที่ตั้งของเขตนครหลวงอาบูกดาบีเซ็นทรัลแคปิตอล อีกทั้งยังเป็นเมืองหลวงของรัฐอาบูดาบี และเป็นเมืองที่มีประชากรมากเป็นอันดับสองของประเทศรองจากดูไบ เมืองตั้งอยู่บนเกาะรูปตัวทีซึ่งยื่นออกไปยังอ่าวเปอร์เซีย จากชายฝั่งตอนกลางค่อนไปทางตะวันตกของประเทศ

แม้อาบูดาบีจะตั้งอยู่บนเกาะในอ่าวเปอร์เซีย นอกชายฝั่งตอนกลาง–ตะวันตกของประเทศ แต่พื้นที่ส่วนใหญ่ของเมืองและของรัฐอาบูดาบีตั้งอยู่บนแผ่นดินใหญ่ ซึ่งเชื่อมต่อกับพื้นที่อื่นของประเทศอย่างสะดวก ณ ปี 2023 พื้นที่มหานครของอาบูดาบีมีประชากรราว 2.5 ล้านคน จากประชากรรวมประมาณ 3.8 ล้านคนในรัฐอาบูดาบีทั้งหมด สำนักงานการลงทุนอาบูดาบี (Abu Dhabi Investment Authority – ADIA) ซึ่งมีสำนักงานใหญ่ตั้งอยู่ในเมืองนี้ คาดว่าบริหารสินทรัพย์มูลค่าราว 1 ล้านล้านดอลลาร์สหรัฐ นับเป็นกองทุนความมั่งคั่งแห่งชาติที่มีขนาดใหญ่เป็นอันดับสามของโลก รองจากกองทุน Government Pension Fund Global ของนอร์เวย์ และ China Investment Corporation (CIC) ของจีน ตัวเมืองอาบูดาบีเองมีสินทรัพย์ภายใต้การบริหารรวมกันมากกว่าหนึ่งล้านล้านดอลลาร์สหรัฐ ผ่านกองทุนความมั่งคั่งแห่งชาติหลายแห่งที่ตั้งอยู่ที่นี่

อาบูดาบีเป็นที่ตั้งของหน่วยงานรัฐบาลที่สำคัฐทั้งระดับรัฐและระดับสหพันธรัฐ เป็นที่ทำการของรัฐบาลสหรัฐอาหรับเอมิเรตส์ และสภาสูงสุดด้านการเงินและเศรษฐกิจของประเทศ เมืองนี้ยังเป็นที่พำนักของประธานาธิบดีสหรัฐอาหรับเอมิเรตส์ซึ่งมาจากราชวงศ์อัลนะห์ยาน การพัฒนาอย่างก้าวกระโดดและการขยายตัวของเมือง ควบคู่กับทรัพยากรน้ำมันและก๊าซธรรมชาติขนาดมหาศาล รวมถึงรายได้เฉลี่ยต่อหัวที่ค่อนข้างสูง ได้หล่อหลอมให้อาบูดาบีกลายเป็นมหานครขนาดใหญ่ที่มีความทันสมัยและพัฒนาในระดับสากล เมืองนี้ถือเป็นศูนย์กลางทางการเมืองและอุตสาหกรรมของประเทศ ตลอดจนเป็นศูนย์กลางด้านวัฒนธรรมและการค้าที่สำคัญ โดยอาบูดาบีมีสัดส่วนทางเศรษฐกิจคิดเป็นราวสองในสามของผลิตภัณฑ์มวลรวมภายในประเทศของสหรัฐอาหรับเอมิเรตส์ซึ่งมีมูลค่าประมาณ 503 พันล้านดอลลาร์สหรัฐ

## ภูมิอากาศ

## อ้างอิง

## แหล่งข้อมูลอื่น

* Abu Dhabi information portal, abudhabi.ae
* Department of Municipal Affairs Portal , abudhabi.ae
* 
* 2030 transport master plan , dot.abudhabi.ae
* Abu Dhabi Travel and Tour Guide and Culture Tips By UAE National , ask-ali.com

หมวดหมู่:เมืองในสหรัฐอาหรับเอมิเรตส์
หมวดหมู่:เมืองหลวงในทวีปเอเชีย
หมวดหมู่:อาบูดาบี
หมวดหมู่:รัฐอาบูดาบี
สงครามอังกฤษ-สเปน (ค.ศ. 1585)

**สงครามอังกฤษ-สเปน ค.ศ. 1585** ()  เป็นส่วนหนึ่งของสงครามแปดสิบปีที่เป็นความขัดแย้งที่เกิดขึ้นเป็นครั้งคราวระหว่างสเปนและอังกฤษระหว่างปี ค.ศ. 1585 จนถึง ค.ศ. 1604 ที่มิได้มีการประกาศเป็นสงครามอย่างเป็นทางการ ในช่วงเวลานั้นก็มีการต่อสู้ในยุทธการต่างๆ เป็นบางครั้ง ที่เริ่มด้วยการรณรงค์ทางทหารของอังกฤษในเนเธอร์แลนด์ภายใต้การนำของโรเบิร์ต ดัดลีย์ เอิร์ลแห่งเลสเตอร์ที่ 1 ในการสนับสนุนฝ่ายต่อต้านการปกครองของราชวงศ์ฮับส์บวร์กในเนเธอร์แลนด์

ฝ่ายอังกฤษได้รับชัยชนะที่คาดิซ (Cádiz) ในปี ค.ศ. 1587 และชัยชนะต่อกองเรืออาร์มาดาสเปนในปี ค.ศ. 1588 แต่มาพ่ายแพ้ในกองเรืออาร์มาดาอังกฤษในปี ค.ศ. 1589 กองเรืออาร์มาดาสเปนอีกสองกองถูกส่งมาแต่ก็ไม่ประสบความสำเร็จเท่าใดนักเพราะสภาวะอากาศอันเลวร้าย

สิบปีหลังจากความพ่ายแพ้ของกองเรืออาร์มาดา สเปนก็สร้างเสริมกองทัพเรือให้แข็งแกร่งขึ้น และสามารถใช้ในการพิทักษ์การขนส่งโลหะมีค่าจากอเมริกากลับมายังสเปนได้อย่างมีประสิทธิภาพ หลังจากนั้นอังกฤษก็กลายเป็นฝ่ายเสียเปรียบในยุทธการต่อๆ มา แต่เมื่อมาถึงต้นคริสต์ศตวรรษที่ 17 สงครามก็มาถึงจุดที่ไม่มีฝ่ายใดแพ้ฝ่ายใดชนะระหว่างการรณรงค์ทางทหารในบริตานี และใน สงครามเก้าปี 

ในที่สุดสงครามอังกฤษ-สเปนก็มาสิ้นสุดลงโดยการลงนามในสนธิสัญญาลอนดอน ที่เป็นผลมาจากการเจรจาต่อรองกันระหว่างอังกฤษกับสเปนในปี ค.ศ. 1604 ระหว่างผู้แทนในสมเด็จพระเจ้าฟิลิปที่ 3 แห่งสเปน และ  สมเด็จพระเจ้าเจมส์ที่ 1 แห่งอังกฤษ ตามสนธิสัญญาสเปนตกลงที่จะยุติการแทรกแซงทางทหารในไอร์แลนด์ ขณะที่อังกฤษตกลงที่จะยุติการแทรกแซงทางทหารในเนเธอร์แลนด์ของสเปน นอกจากนั้นอังกฤษก็ยอมตกลงยุติการใช้โจรสลัดในปล้นเรือในมหาสมุทร ทั้งสองฝ่ายต่างก็ได้รับผลประโยชน์บางส่วนจากการตกลงครั้งนี้ แต่ในขณะเดียวกันทั้งสองฝ่ายต่างก็ต้องเสียค่าใช้จ่ายอันมหาศาลไปกับการสงครามที่เกิดขึ้น

## อ้างอิง

## บรรณานุกรม
*Winston Graham *The Spanish Armadas* (reprint 2001) ISBN 0-14-139020-4
*Peter Earle *The Last Fight of the Revenge* (London, 2004) ISBN 0-413-77484-8
*Wes Ulm ''The Defeat of the English Armada and the 16th-Century Spanish Naval Resurgence'', © 2004 

## ดูเพิ่ม
* สงครามแปดสิบปี

หมวดหมู่:สงครามแปดสิบปี
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับไอร์แลนด์
หมวดหมู่:สงครามในคริสต์ทศวรรษ 1580
หมวดหมู่:สงครามในคริสต์ทศวรรษ 1590
หมวดหมู่:สงครามในคริสต์ทศวรรษ 1600
หมวดหมู่:สงครามในคริสต์ศตวรรษที่ 16
หมวดหมู่:สงครามในคริสต์ศตวรรษที่ 17
เดอะเวิร์ฟ

**เดอะเวิร์ฟ** (The Verve) หรือ **เวิร์ฟ** (Verve) เป็นวงร็อกจากประเทศอังกฤษ ก่อตั้งวงในวีแกนในประเทศอังกฤษ ตั้งแต่ปี 1989 ประกอบด้วยสมาชิกด้วย ริชาร์ด แอชครอฟต์ (ร้องนำ) นิก แม็กเคป (กีตาร์) ไซมอน โจนส์ (เบส) และ  ปีเตอร์ ซอลสบรี  (กลอง) และมีผลงานเพลงที่ประสบความสำเร็จมากที่สุดคือ "Bitter Sweet Symphony"

## ผลงาน
### อัลบั้ม

* *[[Verve (The Verve album)|Verve]]* (1992)
* *[[A Storm in Heaven]]* (1993)
* *[[A Northern Soul]]* (1995)
* *[[Urban Hymns]]* (1997)
* *[[Forth (album)|Forth]]* (2008)

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2533
เวิร์ฟ (แก้ความกำกวม)

**เวิร์ฟ** () สามารถหมายถึง
* เวิร์ฟ หรือ เวิร์ฟเรเคิดส์ (Verve Records) ค่ายเพลงแจ๊สสัญชาติอเมริกัน
* เดอะเวิร์ฟ วงดนตรีร็อกอังกฤษ
* เดอะเวิร์ฟไพพ์ วงดนตรีร็อกอเมริกัน
เวิร์ฟเรเคิดส์

**เวิร์ฟเรเคิดส์** () ค่ายเพลงสัญชาติอเมริกัน ก่อตั้งในปี ค.ศ. 1956 โดยนอร์แมน แกรนซ์ มีผลงานดนตรีในแนวแจ๊ส และบอสซาโนวา

เวิร์ฟเรเคิดส์เคยเป็นบริษัทในเครือเอ็มจีเอ็มในทศวรรษ 1960 ก่อนจะขายให้กับโพลีแกรม บริษัทเพลงในเครือฟิลิปส์ในทศวรรษ 1970  ปัจจุบันเวิร์ฟเป็นบริษัทในเครือยูนิเวอร์แซลมิวสิกกรุ๊ป หลังจากการควบรวมกิจการในปี 1998

ตั้งแต่ปี 2002 เวิร์ฟได้นำผลงานเก่าที่มีชื่อเสียงของศิลปินในสังกัด เช่น นินา ซิโมน แอสทรูด จิลแบร์โต บิลลี ฮอลิเดย์ ซาราห์ วอห์น เอลลา ฟิตซ์เจอรัลด์ นำมารีมิกซ์โดยดีเจแนวดนตรีอิเล็กทรอนิกส์ ใช้ชื่อผลงานว่า "Verve Remixed"

## แหล่งข้อมูลอื่น
* Official site 
* Verve Remixed

หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2499
หมวดหมู่:ค่ายเพลงที่ก่อตั้งในปี พ.ศ. 2499
หมวดหมู่:ยูนิเวอร์แซลมิวสิกกรุป